የማዘጋጃ ቤት አሰራርንና  በከተሞች የአገልግሎት አሰጣጥ ላይ ልዩ ትኩረት ተደርጎ ይሰራባቸዋል – የከተማ ልማትና ቤቶች ሚኒስቴር
የማዘጋጃ ቤት አሰራርንና  በከተሞች የአገልግሎት አሰጣጥ ላይ ልዩ ትኩረት ሰጠተው እንደሚሰሩ የከተማ ልማትና ቤቶች ሚኒስትሩ አቶ ጃንጥራር አባይ ገለፁ፡፡ሚኒስትሩ ከዋልታ ቴሌቪዥን ጋር በነበራቸው ቆይታ እደገለጹት የከተሞችን የገቢ አቅም ማሳደግና በራሳቸው ገቢ እንዲፈጥሩ ድጋፍ ማድረግ የሚኒስትር መስሪያ ቤቱ ቀጣይ እቅድ ነው፡፡በአዲስ አበባ የተጀመሩ የቤቶች ልማት ስራዎችን ማጠናቀቅና ለነዋሪዎች ማስተላለፍም ልዩ ትኩረት ይሰጠዋል ብለዋል፡፡እንደሚኒስትሩ ገለጻ በአንዳንድ የክልል ከተሞች የተጀመሩ በማህበር ተደራጅቶ የጋራ መኖሪያ ቤቶችን የመገንባት ስራ በመላው ሃገሪቱ ተግባራዊ ለማድረግም ይሰራል፡፡ኪራይ ሰብሳቢነትን እንደሚዋጉ የገለጹት ሚኒስትሩ ሁሉም ባለድርሻ አካል ለከተሞች እድገት የበኩሉን እንዲወጣ ጥሪ አቅርበዋል፡፡